Skanner

En skanner eller scanner er et elektronisk søkeapparat eller en optisk avlesningsmaskin, særlig et teknisk apparat som digitaliserer et fysisk bilde. Når bilder, for eksempel papir- eller lysbilder, blir skannet inn, blir de avlest av skanneren og overført til et digitalt bildeformat som kan lagres, leses og redigeres som datafiler på en datamaskin. Spesielle skannere brukes ved for eksempel avlesning av strekkoder og ved computertomografi (CT).

 Bildeskanner 
150px|thumb|En bordskanner fra Canon for innskanning av papirbilder, og tekst, til bruk som digitale filer på en datamaskin.
De fleste av dagens skannere er variasjoner av planskanneren (skrivebordsskanneren). Planskanneren er den letteste i bruk, men i en periode var en håndholdt utgave populær, men den måtte vike på grunn av dårligere bildekvalitet og vanskelig bruk. Begge disse skannertypene baserer seg på CCD-brikker (charge-coupled device) som bildesensorer, mens trommelskannere benytter seg av fotomultiplikatorrør.

Det finnes også spesialiserte bokskannere som fotograferer boksider, slik at man unngår å brette ut gamle bøker flatt på planskannere, og 3D-skannere som kan lage digitale 3D-modeller av virkelige gjenstander.

 Strekkodeskanner 
En strekkodeskanner skanner strekkoder, det vil informasjon gjengitt som rette streker og mellomrom. Strekkodeskannere brukes bl.a. i detaljhandelen, enten stasjonært i kassen, eller i en bærbar versjon som kunden bruker selv rundt omkring i butikken.

 Se også 
 Laserskanning
 Computertomografi, radiologisk undersøkelsesmetode hvor det lages snittbilder av kroppen ved hjelp av en CT-skanner
 Metalldetektor
 Skriver, utskrivingsmaskin
 DPI (dots per inch, «punkter per tomme»), måleenhet for bildeoppløsning ved utskrift og skanning

 Referanser 

 Eksterne lenker 


Kategori:Datakomponenter
Kategori:Grafikk